Bya Ali Wasswa
EKIKANGABWA kyagudde mu ddwaaliro ekkulu e Mbarara abasawo ne basattira omukazi eyagenzeeyo okusumulukuka bwe yazadde omwana ow’emitwe ebiri.
Omukazi Sabira Mwanje 26, mukyala wa Ninsiima Tumusiime abatuuze mu kabuga k’omu Muzungu mu kibuga ky’e Mbarara mu Ggombolola y’e Kakoba.
Sabira omwana baamumulongoosezzaamu ku Lwamukaaga akawungeezi. Abasawo baategeezezza nti omwana ono yeetaaga okuyambibwa amangu ng’atwalibwa mu ddwaaliro e Mulago alongoosebwe.
Wabula bazadde b’omwana ono bagamba nti tebalina nsimbi nga n’ezokusasulira mmotoka
mwe batwalira omwana e Mulago emitwalo 30 zikyababuze.
Jjajja w’abaana bano nga ye nnyina wa Sabira, Saidat Namande yategeezezza nti beetaaga ensimbi nnyingi nga tamanyi we bagenda kuziggya era n’asaba abazirakisa okubadduukirira.
Basabye alina obuyambi abubaweereze ku ssimu nnamba +256775582824.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn